AFTALE OM DEN HELLENSKE REPUBLIKS TILTRÆDELSE

af konventionen om gennemførelse af Schengen-aftalen af 14. juni 1985 mellem regeringerne for staterne i Den Økonomiske Union Benelux, Forbundsrepublikken Tyskland og Den Franske Republik om gradvis ophævelse af kontrollen ved de fælles grænser, undertegnet i Schengen den 19. juni 1990, og tiltrådt af Den Italienske Republik ved aftale undertegnet i Paris den 27. november 1990 og af Kongeriget Spanien og Den Portugisiske Republik ved aftaler undertegnet i Bonn den 25. juni 1991

KONGERIGET BELGIEN, FORBUNDSREPUBLIKKEN TYSKLAND, DEN FRANSKE REPUBLIK, STORHERTUGDØMMET LUXEMBOURG OG KONGERIGET NEDERLANDENE, som er kontraherende parter i konventionen om gennemførelse af Schengen-aftalen af 14. juni 1985 mellem regeringerne for staterne i Den Økonomiske Union Benelux, Forbundsrepublikken Tyskland og Den Franske Republik om gradvis ophævelse af kontrollen ved de fælles grænser, undertegnet i Schengen den 19. juni 1990, i det følgende benævnt "konventionen af 1990", samt Den Italienske Republik, som tiltrådte denne konvention ved aftale undertegnet i Paris den 27. november 1990 og Kongeriget Spanien og Den Portugisiske Republik, som tiltrådte konventionen af 1990 ved aftaler undertegnet i Bonn den 25. juni 1991, på den ene side,

og DEN HELLENSKE REPUBLIK, på den anden side,

som henviser til undertegnelsen i Madrid den sjette november nitten hundrede tooghalvfems af protokollen om Den Hellenske Republiks regerings tiltrædelse af Schengen-aftalen af 14. juni 1985 mellem regeringerne for staterne i Den Økonomiske Union Benelux, Forbundsrepublikken Tyskland og Den Franske Republik om gradvis ophævelse af kontrollen ved de fælles grænser, som ændret ved protokollen om Den Italienske Republiks regerings tiltrædelse, undertegnet i Paris den 27. november 1990, og protokollerne om Kongeriget Spaniens og Den Portugisiske Republiks tiltrædelse, undertegnet i Bonn den 25. juni 1991,

som henviser til artikel 140 i konvention af 1990,

ER BLEVET ENIGE OM FØLGENDE:

Artikel 1

Den Hellenske Republik tiltræder herved konventionen af 1990.

Artikel 2

1. De i artikel 40, stk. 4, i konventionen af 1990 omhandlede polititjenestemænd er, for så vidt angår Den Hellenske Republik, polititjenestemænd ansat ved Ελληνική Αστυνομία og Λιμενικό Σώμα, hver i henhold til deres beføjelser, samt, på betingelserne i relevante bilaterale aftaler, som omhandlet i artikel 40, stk. 6, i konventionen af 1990, toldembedsmænd for så vidt angår deres beføjelser i forbindelse med ulovlig handel med narkotika og psykotrope stoffer, våben og sprængstoffer samt ulovlig transport af giftigt og farligt affald.

2. Den i artikel 40, stk. 5, i konventionen af 1990 omhandlede myndighed er for Den Hellenske Republiks vedkommende: Διεύθυνση Διεθνούς Αστυνομικής Συνεργασίας του Υπουργείου Δημοσίας Τάξεως.

Artikel 3

Det i artikel 65, stk. 2, i konventionen af 1990 omhandlede kompetente ministerium er for Den Hellenske Republiks vedkommende: Justitsministeriet.

Artikel 4

I forbindelse med udlevering mellem de kontraherende parter i konventionen af 1990 gør Den Hellenske Republik ikke de forbehold gældende, som den har fremsat i forbindelse med artikel 7, 18 og 19 i den europæiske konvention om udlevering af 13. december 1957.

Artikel 5

I forbindelse med gensidig retshjælp i straffesager mellem de kontraherende parter i konventionen af 1990 gør Den Hellenske Republik ikke de forbehold gældende, som den har fremsat i forbindelse med artikel 4 og 11 i den europæiske konvention om gensidig retshjælp i straffesager af 20. april 1959.

Artikel 6

1. Denne aftale skal ratificeres, godkendes eller accepteres. Ratifikations-, godkendelses- eller acceptinstrumenterne deponeres hos Storhertugdømmet Luxembourgs regering, som giver meddelelse derom til alle kontraherende parter.

2. Denne aftale træder i kraft den første dag i den anden måned, efter at de stater, for hvilke konventionen af 1990 er trådt i kraft, og Den Hellenske Republik har deponeret deres ratifikations-, godkendelses- eller acceptdokumenter.

Hvad de andre stater angår, træder denne aftale i kraft den første dag i den anden måned, efter de har deponeret deres ratifikations-, godkendelses- eller acceptdokumenter, for så vidt denne aftale er trådt i kraft i overensstemmelse med bestemmelserne i ovenstående afsnit.

3. Storhertugdømmet Luxembourgs regering giver hver af de kontraherende parter meddelelse om ikrafttrædelsesdatoen.

Artikel 7

1. Storhertugdømmet Luxembourgs regering fremsender en bekræftet genpart af konventionen af 1990 på tysk, spansk, fransk, italiensk, nederlandsk og portugisisk til Den Hellenske Republiks regering.

2. Teksten til konventionen af 1990, affattet på græsk, vedlægges denne aftale som bilag og har samme gyldighed som teksterne til konventionen af 1990 på tysk, spansk, fransk, italiensk, nederlandsk og portugisisk.

Til bekræftelse heraf har undertegnede befuldmægtigede underskrevet denne aftale.

Udfærdiget i Madrid, den sjette november nitten hundrede tooghalvfems, på tysk, spansk, fransk, græsk, italiensk, nederlandsk og portugisisk, hvilke syv tekster alle har samme gyldighed, i ét eksemplar, der deponeres i arkiverne hos Storhertugdømmet Luxembourgs regering, der fremsender en bekræftet genpart til hver af de kontraherende parter.

For Kongeriget Belgiens regering

>PIC FILE= "L_2000239DA.008401.TIF">

For Forbundsrepublikken Tysklands regering

>PIC FILE= "L_2000239DA.008402.TIF">

For Den Hellenske Republiks regering

>PIC FILE= "L_2000239DA.008403.TIF">

For Kongeriget Spaniens regering

>PIC FILE= "L_2000239DA.008404.TIF">

For Den Franske Republiks regering

>PIC FILE= "L_2000239DA.008501.TIF">

For Den Italienske Republiks regering

>PIC FILE= "L_2000239DA.008502.TIF">

For Storhertugdømmet Luxembourgs regering

>PIC FILE= "L_2000239DA.008503.TIF">

For Kongeriget Nederlandenes regering

>PIC FILE= "L_2000239DA.008504.TIF">

For Den Portugisiske Republiks regering

>PIC FILE= "L_2000239DA.008505.TIF">

SLUTAKT

I. Ved undertegnelsen af aftalen om Den Hellenske Republiks tiltrædelse af konventionen om gennemførelse af Schengen-aftalen af 14. juni 1985 mellem regeringerne for staterne i Den Økonomiske Union Benelux, Forbundsrepublikken Tyskland og Den Franske Republik om gradvis ophævelse af kontrollen ved de fælles grænser, undertegnet i Schengen den 19. juni 1990, og tiltrådt af Den Italienske Republik ved aftale undertegnet i Paris den 27. november 1990, og af Kongeriget Spanien og Den Portugisiske Republik ved aftaler undertegnet i Bonn den 25. juni 1991, tilslutter Den Hellenske Republik sig slutakten, protokollen og ministrenes og statssekretærernes fælleserklæring, der blev undertegnet samtidig med konventionen af 1990.

Den Hellenske Republik tilslutter sig fælleserklæringerne og noterer sig de ensidige erklæringer, som de indeholder.

Storhertugdømmet Luxembourgs regering sender Den Hellenske Republiks regering en bekræftet genpart af slutakten, protokollen og ministrenes og statssekretærernes fælleserklæring, som blev undertegnet samtidig med konventionen af 1990, på tysk, spansk, fransk, italiensk, nederlandsk og portugisisk.

Teksten til slutakten, protokollen og ministrenes og statssekretærernes fælleserklæring, som blev undertegnet samtidig med konventionen af 1990, er affattet på græsk og er vedlagt denne slutakt som bilag og har samme gyldighed som teksterne på tysk, spansk, fransk, italiensk, nederlandsk og portugisisk.

II. Ved undertegnelsen af aftalen om Den Hellenske Republiks tiltrædelse af konventionen om gennemførelse af Schengen-aftalen af 14. juni 1985 mellem regeringerne for staterne i Den Økonomiske Union Benelux, Forbundsrepublikken Tyskland og Den Franske Republik om gradvis ophævelse af kontrollen ved de fælles grænser, undertegnet i Schengen den 19. juni 1990, og tiltrådt af Den Italienske Republik ved aftale undertegnet i Paris den 27. november 1990 og af Kongeriget Spanien og Den Portugisiske Republik ved aftaler undertegnet i Bonn den 25. juni 1991, vedtog de kontraherende parter følgende erklæringer:

1. Fælleserklæring vedrørende artikel 6 i tiltrædelsesaftalen

De kontraherende parter underretter allerede før tiltrædelsesaftalens ikrafttræden hinanden om alle forhold af betydning for de spørgsmål, der er omfattet af konventionen af 1990, og for tiltrædelsesaftalens anvendelse.

Denne tiltrædelsesaftale vil først blive bragt i anvendelse mellem de stater, for hvilke konventionen af 1990 er bragt i anvendelse, og Den Hellenske Republik, når forudsætningerne for, at konventionen af 1990 kan anvendes, er opfyldt i disse stater, og når kontrollen ved de ydre grænser er blevet effektiv.

I forhold til de andre stater vil denne tiltrædelsesaftale først blive bragt i anvendelse, når forudsætningerne for, at konventionen af 1990 kan anvendes, er opfyldt, og når kontrollen ved de ydre grænser er blevet effektiv.

2. Fælleserklæring vedrørende artikel 9, stk. 2, i konventionen af 1990

De kontraherende parter understreger, at fra det øjeblik aftalen om Den Hellenske Republiks tiltrædelse af konventionen af 1990 er undertegnet, skal de fælles visumregler, som er omhandlet i konventionens artikel 9, stk. 2, forstås som den fælles ordning, som de kontraherende stater i nævnte konvention har anvendt siden den 19. juni 1990.

3. Fælleserklæring om beskyttelse af oplysninger

De kontraherende parter tager til efterretning, at Den Hellenske Republiks regering forpligter sig til, inden ratificeringen af aftalen om tiltrædelse af konventionen af 1990, at tage alle de fornødne skridt til at supplere den hellenske lovgivning i overensstemmelse med Europarådets konvention af 28. januar 1981 om beskyttelse af det enkelte menneske i forbindelse med elektronisk databehandling af personoplysninger og under overholdelse af principperne i anbefaling R(87) 15, vedtaget den 17. september 1987 af Europarådets Ministerkomité, om politiets brug af personoplysninger, således at bestemmelserne i artikel 117 og 126 i konventionen af 1990 såvel som andre af konventionens bestemmelser vedrørende beskyttelse af personoplysninger kan finde fuld anvendelse, og der opnås et beskyttelsesniveau, som er i overensstemmelse med de relevante bestemmelser i konventionen af 1990.

4. Fælleserklæring vedrørende artikel 41 i konventionen af 1990

De kontraherende parter konstaterer, at Den Hellenske Republiks geografiske beliggenhed gør, at bestemmelserne i artikel 41, stk. 5, litra b), ikke kan gælde for forholdet mellem Den Hellenske Republik og de andre kontraherende parter. Derfor har Den Hellenske Republik hverken udpeget de i artikel 41, stk. 6, omhandlede myndigheder eller afgivet den i artikel 41, stk. 9, omhandlede erklæring.

Den græske regerings fremgangsmåde i denne sammenhæng strider ikke imod bestemmelserne i artikel 137.

5. Fælleserklæring vedrørende Mont Athos

De kontraherende parter, der erkender, at Mont Athos' særlige status, som den er stadfæstet i artikel 105 i den hellenske forfatning og i Mont Athos-dokumentet, udelukkende er berettiget af åndelige og religiøse årsager, drager omsorg for at tage hensyn hertil ved anvendelsen og den fremtidige bearbejdelse af bestemmelserne i aftalen af 1985 og konventionen af 1990.

III. De kontraherende parter tager følgende erklæringer fra Den Hellenske Republik til efterretning:

1. Den Hellenske Republiks erklæring vedrørende Den Italienske Republiks, Kongeriget Spaniens og Den Portugisiske Republiks tiltrædelsesaftaler.

Den Hellenske Republiks regering noterer sig indholdet af aftalerne om Den Italienske Republiks, Kongeriget Spaniens og Den Portugisiske Republiks tiltrædelse af konventionen af 1990, såvel som indholdet af slutakterne og erklæringerne til nævnte aftaler.

Storhertugdømmet Luxembourgs regering fremsender en bekræftet genpart af ovennævnte dokumenter til Den Hellenske Republiks regering.

2. Erklæring fra Den Hellenske Republik vedrørende gensidig retshjælp i straffesager

Den Hellenske Republik forpligter sig til at behandle andre kontraherende parters anmodninger om gensidig retshjælp med den fornødne omhu, også når de er fremsendt direkte til de græske retlige myndigheder i henhold til artikel 53, stk. 1, i konventionen af 1990.

3. Erklæring vedrørende artikel 121 i konventionen af 1990

Den Hellenske Republiks regering erklærer, at den straks efter undertegnelsen af aftalen om tiltrædelse af konventionen af 1990 vil bringe lempelserne vedrørende plantesundhedskontrol, som er omhandlet i artikel 121 i konventionen af 1990, i anvendelse, undtagen hvad angår friske citrusfrugter, bomulds- og luzernefrø.

For så vidt angår friske citrusfrugter vil Den Hellenske Republik dog gennemføre bestemmelserne i artikel 121 og tilhørende foranstaltninger senest den 1. januar 1993.

Udfærdiget i Madrid, den sjette november nitten hundrede tooghalvfems, på tysk, spansk, fransk, græsk, italiensk, nederlandsk og portugisisk, hvilke syv tekster alle har samme gyldighed, i ét eksemplar, som deponeres i arkiverne hos Storhertugdømmet Luxembourgs regering, som fremsender en bekræftet genpart til hver af de kontraherende parter.

For Kongeriget Belgiens regering

>PIC FILE= "L_2000239DA.008801.TIF">

For Forbundsrepublikken Tysklands regering

>PIC FILE= "L_2000239DA.008802.TIF">

For Den Hellenske Republiks regering

>PIC FILE= "L_2000239DA.008803.TIF">

For Kongeriget Spaniens regering

>PIC FILE= "L_2000239DA.008804.TIF">

For Den Franske Republiks regering

>PIC FILE= "L_2000239DA.008805.TIF">

For Den Italienske Republiks regering

>PIC FILE= "L_2000239DA.008806.TIF">

For Storhertugdømmet Luxembourgs regering

>PIC FILE= "L_2000239DA.008807.TIF">

For Kongeriget Nederlandenes regering

>PIC FILE= "L_2000239DA.008808.TIF">

For Den Portugisiske Republiks regering

>PIC FILE= "L_2000239DA.008809.TIF">

ERKLÆRING FRA MINISTRENE OG STATSSEKRETÆRERNE

Den sjette november nitten hundrede tooghalvfems undertegnede repræsentanter for regeringerne, for Kongeriget Belgien, Forbundsrepublikken Tyskland, Kongeriget Spanien, Den Franske Republik, Den Hellenske Republik, Den Italienske Republik, Storhertugdømmet Luxembourg, Kongeriget Nederlandene og Den Portugisiske Republik i Madrid aftalen om Den Hellenske Republiks tiltrædelse af konventionen om gennemførelse af Schengen-aftalen af 14. juni 1985 mellem regeringerne for staterne i Den Økonomiske Union Benelux, Forbundsrepublikken Tyskland og Den Franske Republik om gradvis ophævelse af kontrollen ved de fælles grænser, undertegnet i Schengen den 19. juni 1990, og tiltrådt af Den Italienske Republik ved aftale undertegnet i Paris den 27. november 1990 og af Kongeriget Spanien og Den Portugisiske Republik ved aftaler undertegnet i Bonn den 25. juni 1991.

De noterede sig, at repræsentanten for Den Hellenske Republiks regering erklærede at ville tilslutte sig den erklæring, der blev fremsat den 19. juni 1990 i Schengen af de ministre og statssekretærer, som repræsenterede regeringerne for Kongeriget Belgien, Forbundsrepublikken Tyskland, Den Franske Republik, Storhertugdømmet Luxembourg og Kongeriget Nederlandene, og den afgørelse, der blev bekræftet samme dag i forbindelse med undertegnelsen af konventionen om gennemførelse af Schengen-aftalen. Regeringerne for Den Italienske Republik, Kongeriget Spanien og Den Portugisiske Republik har tilsluttet sig denne erklæring og denne afgørelse.